**Γιώργος Τζιάλλας**

Ο Γιώργος Τζιάλλας είναι Σύμβουλος Διοίκησης στην εταιρεία DBC DIADIKASIA Α.Ε. και έχει διατελέσει Γενικός Γραμματέας στο Υπουργείο Τουρισμού και Περιφερειακός Διευθυντής στο Παγκόσμιο Συμβούλιο Ταξιδιών & Τουρισμού (WTTC). Διαθέτει 30ετή επαγγελματική εμπειρία στην Ελλάδα και το εξωτερικό στην τοπική, περιφερειακή και τουριστική ανάπτυξη και σχεδιασμό και έχει εργαστεί σε ανώτερες θέσεις σε κορυφαίες εταιρείες συμβούλων επιχειρήσεων. Έχει συμμετάσχει ως βασικός ομιλητής και συντονιστής σε πολλά διεθνή τουριστικά και οικονομικά φόρουμ και συνέδρια. Διετέλεσε επίσης Αντιπρόεδρος του Προεδρείου της Επιτροπής Τουρισμού του ΟΟΣΑ και έχει εργαστεί ως εμπειρογνώμονας στον Παγκόσμιο Οργανισμό Τουρισμού (UNWTO) και ως Τεχνικός Σύμβουλος Τουρισμού στην Περιφέρεια Βορείου Αιγαίου.